
Narva Linnavalitsuse 22.01.2014 määruse nr 2 
„Narva linna raamatupidamise sise-eeskirja kinnitamine”
muutmine

Määrus kehtestatakse kohaliku omavalitsuse korralduse seaduse § 30 lõike 1 punkti 3, raamatupidamise seaduse § 11 alusel  ja arvestades Rahandusministri 11.detsembri 2003.a määruses nr.105 „Avaliku sektori finantsarvestuse ja -aruandluse juhend“  sätestatut.
§1. Määruse muutmine
Narva Linnavalitsuse 22.01.2014 määrusega nr 2 kinnitatud Narva linna raamatupidamise sise-eeskirjas tehakse järgmised muudatused:
1)	paragrahvi 8 lõige  1 muudetakse ja sõnastatakse järgmiselt: 
„(1) Saldoandmikud koostatakse linna raamatupidamisprogrammis üldeeskirjas kehtestatud korras hiljemalt aruandekuule järgneva kuu 21. kuupäevaks iga iseseisva raamatupidamisega asutuse poolt. Juhul kui aruande tähtpäev langeb puhkepäevale, loetakse üldjuhul lõpptähtajaks sellele eelnevat tööpäeva.
Aruande tähtpäeva saabumisel suletakse Rahandusameti poolt aruandeperiood raamatupidamisprogrammis. LRK-d esitavad Rahandusametile raamatupidamisprogrammist genereeritud PDF-kujul saldoandmikud elektrooniliselt digiallkirjastatult. Rahandusamet esitab LRK konsolideeritud saldoandmiku Rahandusministeeriumi infosüsteemi üldeeskirjas kehtestatud korras ja tähtaegadeks.
Paranduste sisseviimiseks esitab LRK kirjaliku taotluse koos põhjendustega Rahandusametile. Rahandusamet avab LRK-le juurdepääsu raamatupidamisprogrammi paranduste sisseviimiseks. Peale parandusi tuleb LRK-l esitada lõplik saldoandmik Rahandusametile.”;
2)	paragrahvi 8 lõige 11 muudetakse ja sõnastatakse järgmiselt: 
„(11) LRK-d  esitavad Rahandusametile kord kuus saldoandmiku esitamise tähtajal lisaks saldoandmikule raamatupidamisprogrammist genereeritud PDF-kujul makseandmiku elektrooniliselt digiallkirjastatult, milles esitatakse info aruandekuul tehtud maksete kohta.”;
3)	paragrahvi 18 lõige 4 muudetakse ja sõnastatakse järgmiselt:
„(4) Kaupade, teenuste või muude hüvede ostmise korral peab müüjaga kokku lepitud maksetähtpäev andma võimaluse alusdokumentide nõuetekohaseks kontrollimiseks ja tulevaste rahavoogude planeerimiseks. Maksete ülekandmise tingimused peavad andma võimaluse tasuda 14 kuni 30 päeva jooksul pärast kauba, teenuse või muu hüve saamist. “; 
4)	paragrahvi 52 lõige 1 muudetakse ja sõnastatakse järgmiselt:
[bookmark: para52lg1p1][bookmark: para52lg1p2]„ (1) Kuni 31.12.2022 materiaalse ja immateriaalse põhivara kapitaliseerimise alampiir on 5 000 eurot (ilma käibemaksuta), alates 01.01.2023 materiaalse ja immateriaalse põhivara kapitaliseerimise alampiir on 10 000 eurot (ilma käibemaksuta), välja arvatud järgmised varad, mis võetakse soetusmaksumuses arvele olenemata maksumusest:
  1) maa;
  2) mälestised ja muud kunstiväärtusega asjad, sh kunsti-, ajaloo- ning teadusväärtusega asjad, mille väärtus aja jooksul ei vähene.“;

5) 	paragrahvi 52 täiendatakse lõikega 11 järgmises sõnastuses:
„(11)  Seoses materiaalse ja immateriaalse põhivara, kinnisvarainvesteeringute ja bioloogilise vara soetusmaksumuse piirmäära tõstmisega 10 000 euroni kantakse sellest väiksema soetusmaksumusega varaobjektid hiljemalt 2023. aasta 31. jaanuari seisuga bilansist välja, kasutades rahavoo koodi 12 ja kajastades nende jääkväärtuse amortisatsioonikuluna.“;
6)	paragrahvi 52 lõige 7 muudetakse ja sõnastatakse järgmiselt:
„(7)  Põhivara võib arvele võtta kogumina ainult juhul, kui kogum moodustab ühesuguse kasutuseaga terviku ja kogumi soetusmaksumus algab vähemalt põhivara kapitaliseerimise alampiirist (ilma käibemaksuta). Kui ühe ja sama vara komponentidel on erinevad kasutusead, võetakse komponendid raamatupidamises arvele eraldi varadena (komponentide summaarne soetusmaksumus algab vähemalt põhivara kapitaliseerimise alampiirist ilma käibemaksuta),  markeerides kogumisse kuuluvad objektid täiendava, kogumina komplekteerimist võimaldava tunnusega.“;
7)	paragrahvi 60 lõige 2 muudetakse ja sõnastatakse järgmiselt:
„(2)  Varaobjektid alla 1 000 eurot (ilma käibemaksuta) kantakse soetamisel kuluks ja bilansiväline arvestus ei ole kohustuslik. Sõltuvalt LRK spetsiifikast võib LRK või allüksuse juht kehtestada väheväärtusliku varaobjekti bilansiväliseks arvestuseks 1 000 eurost madalama piirmäära. “;
8)	paragrahv 64 muudetakse ja sõnastatakse järgmiselt:  
„Ettemaksena saadud tulud võetakse esmalt arvele kohustisena kontogrupis 2039 ning kantakse tuludesse olenevalt perioodist, mille eest tulu saadi. Erandina võib tulevaste perioodide tulud summas alla põhivara kapitaliseerimise alampiiri kanda koheselt tuluks ilma neid tekkepõhistele perioodidele jaotamata. Avaliku sektori sisese tehingu korral lepivad pooled kajatamise viisi eelnevalt omavahel kokku.“;



9)	paragrahvi 67 täiendatakse lõikega 41 järgmises sõnastuses:
 „(41) ) Saadud ja antud ettemaksed ning lõpetamata ehitused ja etapiviisilised soetused, välja arvatud üldeeskirja § 51 lõikes 2 määratud ettemaksed, inventeeritakse aruandeaasta lõpu seisuga.“.

§2. Määruse rakendamine
Määrust rakendatakse tagasiulatuvalt alates1.jaanuarist 2022.a.

§3. Määruse jõustumine
Määrus jõustub seadusega sätestatud korras.
Katri Raik							
Linnapea							Üllar Kaljuste 
Linnasekretär


Õiend

Narva Linnavalitsuse Rahandusamet esitab Narva Linnavalitsuse 22.01.2014 määruse nr 2 „Narva linna raamatupidamise sise-eeskirja kinnitamine” muutmise eelnõu. 
Narva linna raamatupidamise sise-eeskirja kehtestati kohaliku omavalitsuse korralduse seaduse § 30 lõike 1 punkti 3, raamatupidamise seaduse § 11 alusel  ja arvestades Rahandusministri 11.detsembri 2003.a määruses nr.105 „Avaliku sektori finantsarvestuse ja -aruandluse juhend“  sätestatut. 
Narva linna raamatupidamise sise-eeskirja täiendatakse ja muudetakse, et viia vastavusse Rahandusministri määruse „Avaliku sektori finantsarvestuse ja -aruandluse juhend“ sätestatuga, täpsustatakse väheväärtusliku varaobjekti bilansiväliseks arvestuseks piirmäära ning saldoandmiku ja makseandmiku esitamise vormi.
Määrust rakendatakse tagasiulatuvalt alates1.jaanuarist 2022.a.

Jelena Golubeva
Narva Linnavalitsuse Rahandusameti direktor

